CELEX: 62007FB0074
Language: sl
Date: 2011-05-25 00:00:00
Title: Zadeva F-74/07 RENV: Sklep Sodišča za uslužbence (prvi senat) z dne 25. maja 2011 – Meierhofer proti Komisiji (Javni uslužbenci — Zaposlovanje — Javni natečaj — Kandidat, ki ne uspe na ustnem preizkusu — Obveznost obrazložitve — Pravila, ki veljajo za delo komisije)

6.8.2011   
            
            
               SL
            
            
               Uradni list Evropske unije
            
            
               C 232/41
            
         Sklep Sodišča za uslužbence (prvi senat) z dne 25. maja 2011 – Meierhofer proti Komisiji
   (Zadeva F-74/07 RENV) (1)
   
   (Javni uslužbenci - Zaposlovanje - Javni natečaj - Kandidat, ki ne uspe na ustnem preizkusu - Obveznost obrazložitve - Pravila, ki veljajo za delo komisije)
   2011/C 232/74
   Jezik postopka: nemščina
   
      Stranki
   
   
      Tožeča stranka: Stefan Meierhofer (München, Nemčija) (zastopnik: H. G. Schiessl, odvetnik)
   
      Tožena stranka: Evropska komisija (zastopnika: J. Currall in B. Eggers, zastopnika)
   
      Predmet
   
   Razglasitev ničnosti odločbe natečajne komisije natečaja EPSO AD/26/05 z dne 10. maja 2007, da se tožeča stranka ne vpiše na rezervni seznam navedenega natečaja zaradi neuspešno opravljenega ustnega preizkusa.
   
      Izrek
   
   
               1.
            
            
               O tožbi S. Meierhoferja v delu, v katerem očita, da je odločba z dne 19. junija 2007 nezadostno obrazložena, ni treba več odločati.
            
         
               2.
            
            
               V preostalem se tožba S. Meierhoferja zavrže, deloma kot očitno neutemeljena, deloma kot očitno nedopustna.
            
         
               3.
            
            
               Komisija nosi dve tretjini stroškov, ki jih je priglasila tožeča stranka v zvezi s prvim postopkom pred Sodiščem za uslužbence, ter svoje stroške, nastale v prvem postopku pred Sodiščem za uslužbence, postopku pred Splošnim sodiščem Evropske unije in tem postopku.
            
         
               4.
            
            
               Tožeča stranka nosi tretjino svojih stroškov, nastalih v prvem postopku pred Sodiščem za uslužbence, ter vse stroške, nastale v postopku pred Splošnim sodiščem Evropske unije in v tem postopku.
            
         
      (1)  UL C 223, 22.9.2007, str. 21.